CELEX: 62007TN0450
Language: el
Date: 2007-12-03 00:00:00
Title: Υπόθεση T-450/07: Προσφυγή της 3ης Δεκεμβρίου 2007 — Harwin International κατά ΓΕΕΑ — Cuadrado (Pickwick)

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/32
            
         Προσφυγή της 3ης Δεκεμβρίου 2007 — Harwin International κατά ΓΕΕΑ — Cuadrado (Pickwick)
   (Υπόθεση T-450/07)
   (2008/C 37/50)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Harwin International LLC (Albany, Ηνωμένες Πολιτείες) (εκπρόσωπος: D. Przedborski, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cuadrado SA (Paterna, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ στην υπόθεση R 1245/2006-2, που εκδόθηκε στις 10 Σεπτεμβρίου 2007,
            
         
               —
            
            
               να υποχρεώσει το ΓΕΕΑ και την Cuadrado SA να φέρουν τα δικαστικά τους έξοδα και να καταβάλουν στην προσφεύγουσα τα έξοδα στα οποία αυτή υποβλήθηκε.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα που περιέχει τα λεκτικά στοιχεία «PICKWICK COLOUR GROUP»  για προϊόντα και υπηρεσίες της κλάσεως 25 — αίτηση καταχωρίσεως υπ' αριθ. 826669.
   
      Δικαιούχος του κοινοτικού σήματος: Harwin International LLC
   
      Αιτών την κήρυξη της ακυρότητας του κοινοτικού σήματος: Cuadrado SA
   
      Σήμα του οποίου δικαιούχος είναι ο αιτών: Το προγενέστερο εθνικό λεκτικό σήμα «PICK OUIC, CUADRADO SA, VALENCIA»  και το εικονιστικό σήμα που περιέχει τα λεκτικά στοιχεία «Pick Ouic»  για προϊόντα της κλάσεως 25
   
      Απόφαση του τμήματος ακυρώσεως: Κηρύσσει άκυρο στο σύνολό του το σήμα του οποίου ζητήθηκε καταχώριση
   
      Απόφαση του τμήματος προσφυγών: Απορρίπτει την προσφυγή
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', και του άρθρου 56, παράγραφοι 2 και 3, του κανονισμού (ΕΚ) 40/94 του Συμβουλίου.
   Η προσφεύγουσα ισχυρίζεται ότι η διαπίστωση του τμήματος προσφυγών ως προς τη μη εξέταση από το τμήμα ακυρώσεως των αποδεικτικών στοιχείων που υπέβαλε η Cuadrado είναι αντιφατικό και αντιβαίνει στον νόμο. Επιπλέον, η προσφεύγουσα υποστηρίζει ότι δεν υφίσταται κίνδυνος συγχύσεως μεταξύ των δύο σημάτων.